નવી દિલ્હી : કોંગ્રેસ ઉપાધ્યક્ષ રાહુલ ગાંધીએ વડા પ્રધાન નરેન્દ્ર મોદીને પત્ર લખી ‘વન રેન્ક વન પેન્શન’ યોજનાને લાગુ કરવા જણાવ્યું છે. રાહુલ ગાંધીએ પત્ર લખીને જણાવ્યું છે કે આપણા જવાન દરરોજ દેશની રક્ષા માટે પોતાનો જીવ જોખમમાં મુકી રહ્યા છે. આપણુ કર્તવ્ય છે કે આપણે તેમને સંતોષ આપીએ કે અમને તમારી તેમજ તમારા પરીવારની ચિંતા છે. રાહુલ ગાંધીએ લખેલા પત્રમાં જણાવ્યું છે કે હું તમારું ધ્યાન મીડિયાની એ ખબર તરફ દોરવા ઇચ્છું છું કે થોડા સમય પહેલા સરકાર દ્વારા લેવામાં આવેલ નિર્ણય પછી સામે આવી છે. મને લાગે છે કે આ ખબર આપણા જવાનોના મનોબળ પર પ્રતિકૂળ પ્રભાવ કરનારી છે.